O‘zbekiston milliy terma jamoasi bosh murabbiyi Samvel Babayan 2 iyul kuni Oliy Liga klublari bosh murabbiylari bilan majlis o‘tkazdi. Bu haqda O‘zbekiston Futbol Federatsiyasi matbuot xizmati tvitteri xabar berdi. «Yozda oliy liga o‘yinlarini 20:00dan keyin qilib belgilash kerak. O‘yinni 18:00da boshlash muxlislarga nisbatan o‘ta adolatsizlik!», - dedi Samvel Babayan. Qayd etishlaricha, uchrashuvda O‘zbekiston Professional futbol ligasi bosh direktori Farhod Magametov ham ishtirok etgan. Samvel Babayanning qo‘shimcha qilishicha, «biz hammamiz – klublar, murabbiylar, muxlislar, hamma-hamma terma jamoa atrofida birlashishimiz kerak».